मालदार स्थानमा आफ्ना मान्छे फिट गराउन मन्त्री र सचिवको सहकार्य हुने गरेको छ । पूर्व एमाले निकटका कर्मचारीलाई मालदार अड्डामा पठाए वापत राम्रै उपहार पाएको भन्दै उनीहरुको विषयमा सिंहदरबार भित्र राम्रै परिचर्चा पनि हुने गरेको स्रोतको दावी छ । यस्तै कर्मचारी प्रशासन महाशाखाका प्रमुख रहेका सहसचिव रुद्रसिंह तामाङले पनि नुवाकोटका नेकपा नेता हितबहादुर तामाङ र प्रदेश नं ३ की उपसभामुख राधिका तामाङको नाम लिदै धन्दा चलाएको चर्चा सिंहदरबारमा हुने गरेको छ । यस बारेमा जिज्ञासा राख्दा सहसचिव तामाङले राम्रो काम गर्नेको भलो नहुने भन्दै आलोचनाबाट आफू नडराउने प्रतिक्रिया दिए । उनले आफू बैठकमा रहेको र थप कुरा बुझ्न चिया पिउने गरी मन्त्रालयमै आउन समेत आग्रह गरे ।
